67. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/29852  της 9/13 Δεκ. 1977(ΦΕΚ Β΄ 1288) Περί στοιχείων αναγνωρίσεως αυτοκινήτων ρυμουλκουμένων, ημιρυμουλκουμένων και μοτοσυκλεττών. Σύμφωνα με τις διατάξεις των άρθρ. 85 (παρ. 1 και 2) και 86 του Κώδικος Οδικής Κυκλοφορίας, που κυρώθηκε με το Νόμ. 614/1977 (ΦΕΚ 167/Α/1977), αποφασίζουμε: Άρθρο πρώτο.-Τα αυτοκίνητα, τα ρυμουλκούμενα, τα ημιρυμουλκούμενα και οι μοτοσυκλέττες που εισάγονται ή συναρμολογούνται ή κατασκευάζονται στην Ελλάδα πρέπει απαραιτήτως να φέρουν τα εξής στοιχεία για την αναγνώρισή της ταυτότητάς τους. 1.Πινακίδιο του εργοστασίου κατασκευής Το πινακίδιο αυτό πρέπει να είναι τοποθετημένο σε μέρος του οχήματος που κατά κανόνα δεν αντικαθίσταται κατά τις επισκευές, να είναι καλά στερεωμένο με καψύλια ή καρφιά ώστε να μην είναι εύκολη η αφαίρεση ή η απώλειά του, και να είναι προσιτό για ευχερή ανάγνωσή του. Στο πινακίδιο πρέπει να είναι γραμμένα με τρόπο ανεξίτηλο τα εξής στοιχεία: (α)Ο τίτλος του εργοστασίου κατασκευής του οχήματος. (β)(Καταργήθηκε από το άρθρο μόνο της 819/325 Απρ. 1985 (ΦΕΚ Β΄ 226) απόφ. Υπ. Συγκοινωνιών). (γ)Τα χαρακτηριστικά διακριτικά στοιχεία του τύπου του οχήματος δηλαδή ο συνδυασμός γραμμάτων ή αριθμών ή γραμμάτων και αριθμών, ο οποίος δίδεται για κάθε τύπο οχήματος από τον κατασκευαστή του και αντιστοιχεί αποκλειστικά στον τύπο αυτό, ώστε να είναι εύκολη η αναγνώρισή του. (δ)Ο αριθμός σειράς της κατασκευής του οχήματος. (ε)Το τεχνικώς επιτρεπόμενο, από τον κατασκευαστή μέγιστο βάρος του οχήματος. (ς)Το τεχνικώς επιτρεπόμενο, από τον κατασκευαστή, μέγιστο βάρος για καθένα από τους άξονες του οχήματος. (ζ)Αν πρόκειται για ημιρυμουλκούμενο, το μέγιστο επιτρεπόμενο βάρος στο έδρανο του  πείρου ζεύξεως. Εκτός των ανωτέρω απαραιτήτων στοιχείων μπορεί να υπάρχουν στο πινακίδιο και άλλα συμπληρωματικά στοιχεία, ως π.χ. το έτος κατασκευής κλπ. «Το ανωτέρω πινακίδιο σε περίπτωση, που το υλικό κατασκευής του είναι πολυεστερικό κολλητό, θα πρέπει να αυτοκαταστρέφεται σε οποιαδήποτε προσπάθεια αφαίρεσής του». Το ανωτέρω μέσα σε « » εδάφιο προστέθηκε από την αριθ. 4890/424/20 Φεβρ. –10 Μαρτ. 1992 (ΦΕΚ Β΄ 147), απόφ. Υπ. Μεταφορών και Επικοινωνιών. 2.Στοιχεία πλαισίου Στο πλαίσιο του οχήματος ή στη φέρουσα κατασκευή (δικτύωμα) ή στο αμάξωμα (προκειμένου περί επιβατηγών αυτοκινήτων) και σε μέρος που να μη αντικαθίσταται στις επισκευές και προσιτό για ευχερή ανάγνωση, πρέπει να υπάρχουν χαραγμένα ή κτυπημένα από τον κατασκευαστή του οχήματος τα στοιχεία που αναφέρονται στις περιπτ. (γ) και (δ) της προηγουμένης παραγράφου. 3.Στοιχεία κινητήρος. «Στον κορμό του κινητήρα και σε θέση προσιτή για ευχερή ανάγνωση, πρέπει να υπάρχουν χαραγμένα ή χτυπημένα ή ανάγλυφα ή επί πλακέτας – πινακιδίου (ανάλογα με τα χρησιμοποιούμενα από τους κατασκευαστές των οχημάτων στοιχεία) αφενός τα στοιχεία που καθορίζουν χωρίς αμφιβολία τον τύπο του κινητήρα, και αφετέρου ο αριθμός σειράς κατασκευής αυτού. Σε περίπτωση χρησιμοποίησης από τον κατασκευαστή πλακέτας – πινακιδίου, θα πρέπει η  πλακέτα αυτή να στερεώνεται κατά τέτοιο  τρόπο, που να μην μπορεί να αφαιρεθεί χωρίς  να καταστραφεί, και τα επ’ αυτής στοιχεία  του       κινητήρα     να     είναι     επίσης    χαραγμένα ή χτυπημένα ή ανάγλυφα». Η παρ. 3 αντικαταστάθηκε ως άνω από την 31403/29 Οκτ. – 14 Νοεμ. 1984 (ΦΕΚ Β΄ 806) απόφ. Υπ. Συγκοινωνιών. Άρθρο δεύτερο.-«1.Κανένα αυτοκίνητο ή ρυμουλκούμενο ή ημιρυμουλκούμενο ή μοτοσυκλέτα, που θα εισάγεται από το εξωτερικό και θα έχει κατασκευασθεί μετά την 31.12.1984 δεν θα επιτρέπεται να τεθεί σε κυκλοφορία στην Ελλάδα αν δεν φέρει τα στοιχεία αναγνωρίσεως της ταυτότητας, που αναφέρονται στο άρθρ. 1 της απόφασης αυτής». Η παρ. 1 αντικαταστάθηκε ως άνω από την 1700/16-25 Ιαν. 1984 (ΦΕΚ Β΄ 37) απ. Υπ. Συγκοινωνιών. (Μετά τη σελ. 262,9522(β) Σελ. 262,9523 Τεύχος -Σελ. Κώδικας Οδικής Κυκλοφορίας 21.Ε.ι.67 2.Μετά την 1 Ιαν. 1978 τα αυτοκίνητα, τα ρυμουλκούμενα, τα ημιρυμουλκούμενα και οι μοτοσυκλέτες που συναρμολογούνται ή κατασκευάζονται στην Ελλάδα και μπαίνουν σε κυκλοφορία ως καινούργια πρέπει να φέρουν απαραιτήτως τα στοιχεία που αναφέρονται στο άρθρ. 1 αυτής της αποφάσεως. «3.Κατ’ εξαίρεση των αναφερομένων στην παρ. 1 του παρόντος άρθρου, επιτρέπεται να τεθούν σε κυκλοφορία αυτοκίνητα και μοτοσυκλέτες οι κινητήρες των οποίων δεν φέρουν τα προβλεπόμενα από τις διατάξεις αυτές στοιχεία, ως κατωτέρω: α)Όταν ο κινητήρας φέρει μόνον τα στοιχεία αναγνώρισης του τύπου (χωρίς τον αριθμό σειράς κατασκευής του) τότε η Υπηρεσία (αρμόδια Νομαρχιακή Υπηρεσία Συγκοινωνιών) καθορίζει τον κυλινδρισμό του κινητήρα από τα στοιχεία του τύπου του και χαράσσει στον κορμό του κινητήρα ενδεικτικό αριθμό αναγνώρισής του. β)Όταν ο κινητήρας δεν φέρει ούτε τα στοιχεία αναγνώρισης του τύπου, τότε η Υπηρεσία θα ζητήσει από τον ενδιαφερόμενο να ανοίξει τον κινητήρα, για να τον ογκομετρήσει και θα χαράξει στον κορμό του κινητήρα ενδεικτικό αριθμό αναγνώρισής του. Αντί της ανωτέρω διαδικασίας (άνοιγμα του κινητήρα από τον ενδιαφερόμενο και στη συνέχεια ογκομέτρηση και χάραξη ενδεικτικού αριθμού από την Υπηρεσία) μπορεί να υποβληθεί υπεύθυνη δήλωση του Νόμ. 1599/86 διπλωματούχου μηχανολόγου μηχανικού ή πτυχιούχου τεχνολόγου μηχανολόγου μηχανικού, στην οποία θα δηλώνεται ότι: «Ο κινητήρας, ο οποίος είναι τοποθετημένος στο με αριθμό πλαισίου ................. αυτοκίνητο ή μοτοσυκλέτα, δεν φέρει ούτε στοιχεία αναγνώρισης του τύπου, ούτε τον αριθμό σειράς κατασκευής του, ανοίχθηκε, μετρήθηκε και βρέθηκε με διάμετρο ............... διαδρομή ............... και κυλινδρισμό ............ . Στον κορμό του κινητήρα χαράχθηκε ο αριθμός ............ ο οποίος αποτελεί τον ενδεικτικό αριθμό αναγνώρισής του και ο οποίος έχει αποτυπωθεί στην παρούσα υπεύθυνη δήλωσή μου». Η παρ. 3 προστέθηκε από την παρ. 1 της 37143/2953/14 Μαρτ. /11 Απρ. 1996 (ΦΕΚ Β΄ 245) απόφ. Υπ. Μεταφορών και Επικοινωνιών. Σελ. 262,9524 Τεύχος -Σελ. Άρθρο τρίτο.-Η διαπίστωση της υπάρξεως και ο έλεγχος των ανωτέρω στοιχείων όλων των αυτοκινήτων, των ρυμουλκουμένων, των ημιρυμουλκουμένων και των μοτοσυκλετών, θα γίνεται από τις μονάδες περιοδικού τεχνικού ελέγχου που θα συσταθούν κατ’ εφαρμογή του άρθρ. 86 του Κ.Ο.Κ. «Για τα εισαγόμενα οχήματα, που κατασκευάσθηκαν ή θα κατασκευαστούν προ της 31.12.1984 για τα κατασκευασθέντα ή συναρμολογηθέντα στην Ελλάδα πριν από την 1.1.1978 καθώς και για τα κυκλοφορούντα ως στοιχεία αναγνωρίσεως της ταυτότητας του πλαισίου και του κινητήρος των, θα χρησιμοποιούνται τα τιθέμενα από τους κατασκευαστές των οχημάτων στοιχεία περί των οποίων οφείλουν οι αντιπρόσωποι των εργοστασίων στην Ελλάδα να παρέχουν στις υπηρεσίες του Υπουργείου Συγκοινωνιών λεπτομερείς πληροφορίας συνοδευόμενες από αντίστοιχα έντυπα, εγχειρίδια του εργοστασίου κατασκευής του οχήματος». Το δεύτερο εδάφιο αντικαταστάθηκε ως άνω από την 1700/16-25 Ιαν. 1984 (ΦΕΚ Β΄ 37) απόφ. Υπ. Συγκοινωνιών. Η απόφαση αυτή να δημοσιευθεί στην Εφημερίδα της Κυβερνήσεως και θα αρχίσει να εφαρμόζεται από της ισχύος των διατάξεων του Κώδικος Οδικής Κυκλοφορίας. 21.Ε.ι.67 Κώδικας Οδικής Κυκλοφορίας 